open-index/open-wikipedia-markdown huggingface dataset:
வியாசர்பாடி விநாயக முதலியார் சித்திர சத்திரம்

**வியாசர்பாடி விநாயக முதலியார் சித்திர சத்திரம்** தமிழ்நாடு மயிலை தெற்கு குளக்கரையில் அமைந்துள்ள சத்திரமாகும்.இதனை சென்னை வியாசர் பாடியில் வாழ்ந்த விநாக முதலியார் 1852ல் அமைத்தார். இவர் சோழியவெள்ளாள மரபினைச் சார்ந்தவராவார்.

இச்சத்திரம் கபாலீசுவரர் கோயில் பக்தர்களுக்கும், மக்களுக்கும் அன்னதானம் செய்வதற்காக அமைக்கப்பட்டது. உடன் இச்சித்திர சத்திரத்தில் எண்ணற்ற சுவர் ஓவியங்களும், பொம்மைகளும் காணப்படுகின்றன. 

இச்சித்திர சத்திரம் மயிலாப்பூர் கபாலீசுவரர் கோயிலின் பங்குனித் திருவிழாவிலிருந்து கபாலீசுவரர் திருக்கல்யாணம் வரை மட்டுமே திறந்திருக்கிறது. மற்ற நாட்களில் பூட்டிக் கிடக்கிறது. இச்சித்திர சத்திரத்தில் கற்பகாம்பாள் மயிலாக மாறி ஈசனை வணங்கியது, திருஞான சம்பந்தர் கோயிலில் பதிகம் பாடி பூம்பாவை எனும் பெண்ணை சாம்பலில் இருந்து உயிர்தந்தது, கண்ணன் சிறு வயதில் கோகுலத்தில் செய்த குறும்புகள் போன்ற ஓவியங்களும் காணப்படுகின்றன.

இந்து சமயத்தின் தொன் நம்பிக்கைகளான புண்ணியம் செய்தவர்கள் திருக்கைலாயம் செல்லுதல், பாவம் செய்வர்கள் நரகத்திற்கு செல்லுதல் அங்கு கிடைக்கின்ற தண்டனைகள் போன்றவையும் ஓவியங்களாக உள்ளன.

## இவற்றையும் காண்க
* அன்னதானம்
* அன்னாபிசேகம்

## ஆதாரங்கள்


## வெளி இணைப்புகள்

பகுப்பு:தமிழ்நாட்டிலுள்ள சத்திரங்கள்
பகுப்பு:சென்னை
நெடுங்குழு 3 தனிமங்கள்

**நெடுங்குழு  3 தனிமங்கள்** (*Group 3 elements*) இசுக்காண்டியம் தொகுதி  தனிமங்களாகும் . இக்குழுவில் எல்லா d-வலைக்குழுவில் இருப்பதைப்போன்றே 4 தனிமங்கள் இருக்கவேண்டிய இடத்தில்  இசுக்காண்டியம் (Sc) மற்றும் யிற்றியம் (Y) என்று இரண்டு மட்டும் எப்பொழுதும் இருக்கும். மற்ற இரண்டு தனிமங்களாக லாந்த்தனம் (La) மற்றும் அக்டினியம் (Ac) அல்லது லுட்டீசியம் (Lu) மற்றும் லாரன்சியம் (Lr) இருக்கும். சிலர் லாந்தனைடு, ஆக்டினைடு என்று அதில் உள்ள 30 தனிமங்களும் இதனுள் அடக்கம் என்றும் கூறுவார். எனவே இந்த நெடுங்குளுவிர்க்கு வேதியலில் எந்த ஒரு தனி பெயரும் கிடையாது. ஆனால் லாந்தனைடு. இசுக்காண்டியம் மற்றும் யிற்றியம் ஆகிய மூன்றும் அறிய மண் உலோகம் என்று அழைக்கப்படுகிறது.
 
நெடுங்குழு 3 உலோகங்களில் இசுக்காண்டியம், யிற்றியம் மற்றும் லாந்த்தனம் அல்லது லுட்டீசியம் ஆகிய மூன்றும் இயற்கையாக கிடைக்கின்றன. இவை அனைத்துமே வெள்ளியை ஒத்த வெள்ளை நிறத்தில் உள்ளன. அக்டினியம் அல்லது லாரன்சியம் கதிரியக்க ஓரிடத்தான்களை கொண்டுள்ளன. 
 
## வேதியல் பண்புகள்
எல்லா  நெடுங்குழுக்களை போலவே இங்கும் எதிர்மின்னி அமைப்பில், இறுதிக் கூட்டில் எல்லா தனிமங்களும் இரண்டு எதிர்மின்னியை கொண்டுள்ளன. அனால் அதிசயக்கும் விதமாக லாரன்சியம் மட்டும் மூன்று எதிர்மின்னிகளை கொண்டுள்ளது. 

 
## இயற்பியல் பண்புகள்
இசுக்காண்டியம், யிற்றியம், லாந்த்தனம் மற்றும் அக்டினியம் ஆகிய நான்கும் குறைந்த ஆக்சிசனேற்ற நிலையில் +3 அயனிகளை கொண்டுள்ளதால் இவை அறிய வாயுக்களை போன்ற பண்புகளை காட்டுகின்றன. உதாரணமாக இசுக்காண்டியம், யிற்றியம் ஆகிய இரண்டும் மென்மையான உலோகங்கள். லுட்டீசியம் மிகவும் உறுதியான உலோகம். இவற்றின் மற்ற பண்புகள் கீழே அட்டவணையில் உள்ளது.
 





பகுப்பு:தனிமக் குழுக்கள்
மதுரை மக்பரா

**மதுரை மக்பரா** () என்பது  சூபி ஞானிகளான மீர் அகமது இபுறாகீம், மீர் அம்சத்து இபுறாகீம், மீர் அப்து சலாம் இபுறாகீம் ஆகியோரின் தர்காக்கள் ஆகும். அரபு வார்த்தையான "மக்பரா" என்பதற்கு மோசாலியம் என்பது பொருள். இவ்வார்த்தை கல்லறை எனப் பொருள் கொண்ட மூல வார்த்தையான "கப்ரு" . மக்பரா என்பது அனைத்து முசுலிம்களின் கல்லறைகளைக் குறிப்பிடுவதாக இருந்தாலும், வலியுல்லாகளின் ரவ்ளாக்களைக் குறிக்கவே பயன்படுத்தப்பட்டு வருகிறது.

## படக் காட்சியகம்

Image:Maqbara_1.jpg|கந்தூரி விழாவின் போது மதுரை மக்பரா
Image:Maqbara_2.jpg|அலங்கரிக்கபட்ட மதுரை மக்பராவின் மேலிருந்த காட்சி.
Image:Maqbara_3.jpg|விளக்குகளால் அலங்கரிக்கபட்ட மக்பரா
Image:Maqbara_4.jpg|மக்பராவின் முழு காட்சி.


## மேலும் காண்க
* மக்பரா
* கோரிப்பாளையம் தர்கா
* ஏர்வாடி
* திருப்பரங்குன்றம் தர்கா

## வெளியிணைப்புகள்
* www.maqbara.com

## மேற்கோள்கள்

பகுப்பு:இசுலாமியக் கட்டிடக்கலை
பகுப்பு:சூபியம்
பகுப்பு:மதுரை
பகுப்பு:தமிழ்நாட்டு தர்காக்கள்
பெரியார் பகுத்தறிவு நூலகம் ஆய்வகம்

**பெரியார்  பகுத்தறிவு நூலகம் ஆய்வகம்** என்னும் நூலகம் சென்னை பெரியார் திடலில் இயங்கிவருகிறது.

## நோக்கம்

பெரியார் சிந்தனைகள், உரைகள், விளக்கங்கள், அறிவுரைகள், அகியவற்றை அனைவரும் பயன்படுத்தவும், ஆராயவும் வேண்டும் என்ற நோக்குடன் இந்த நூலகமும் ஆய்வகமும் 17.9.74 அன்று துவக்கப்பட்டது. இந்நூலகம் காலை 11 மணியில் இருந்து மாலை 7 மணிவரை இயங்குகிறது. இந்நூலகத்தில் பயிற்சிபெற்ற நூலகர் பணியாற்றுகிறார்.

## நூலகத்தில் உள்ளவை
இங்கு கிடைத்தற்கரிய பழைய குடி அரசு, விடுதலை,புரட்சி,பகுத்தறிவு, உண்மை, ரிவோல்ட்,மாடன் ரேஷனலிஸ்ட் மற்றும் பல்வேறு துறைசார்ந்த திராவிட இயக்கத் தொடர்புடைய இதழ்கள், நூல்கள் தொகுத்து வைக்கப்பட்டுள்ளன. நூலாசிரியர் மற்றும் தலைப்புகளின் பட்டியல் தயாரிக்கப்பட்டுள்ளது. முனைவர் பட்டம் பெறவேண்டிப் பல்வேறு பல்கலைக் கழகங்களில் இருந்துவரும் ஆய்வாளர்களுக்கும், திராவிட இயக்க ஆய்வாளர்களுக்கும் பயன்படும் விதத்தில் இந்நூலகம் உள்ளது.

## குறிப்புகள்

பகுப்பு:சென்னை நூலகங்கள்
நேர்ச்சி

**நேர்ச்சி** அல்லது **விபத்து** (*accident*) என்பது பெரும்பாலும் தற்செயலாக மனிதனின் உயிருக்கும்,உடலுக்கும் ஏற்படும் ஆபத்தைக் குறிப்பிடுவதாகும்.

## மேற்கோள்கள்

## விளக்கம்
வெளிப்படையான,வன்மையான செயல்களினால் ஏற்படும் இறப்பு அல்லது பார்வைக்குப் புலனாகும்படி உடம்பில் ஏற்படும் காயங்கள் நேர்ச்சி எனக் கொள்ளப்படும்.
குடிபோதையிலோ சட்டத்தை மீறிச்செயல்பட்டோ ஏற்படும் விபத்தோ அணுக்கதிர்வீச்சு, போர், அல்லது இது போன்று குமுகாயம் முழுவதையும் பாதிக்கும் அழிவுகளால் ஏற்படும் பாதிப்பையும், அரசுகளால் பெரும்பாலும் விபத்துகளாக ஏற்கப்படுவதில்லை
பகுப்பு:விபத்துகள்
கிழித்த கோடு (நூல்)

**கிழித்த கோடு**, கவிஞர் மு. மேத்தா எழுதிய ஒரு தமிழ்ச் சிறுகதைத் தொகுப்பு நூல். இந்நூலாசிரியர் எழுதிப் பல்வேறு சஞ்சிகைகளில் வெளிவந்த பன்னிரண்டு சிறுகதைகள் இத்தொகுப்பில் உள்ளன. இத்தொகுப்பில் உள்ள ஒரு சிறுகதையின் தலைப்பைத் தழுவி இந்நூலுக்குப் பெயரிடப்பட்டுள்ளது.

## நூலின் நோக்கம்
கவிஞர் மேத்தா பின்வருமாறு குறிப்பிட்டுள்ளார்:
 சின்ன வயதிலேயே  என்னைப்  பெரிய எழுத்தாளன்  என்று  பெருமை கொண்டாடிய  அப்பாவுக்கும்  அம்மாவுக்கும்.
 

## உள்ளடக்கம்
# இந்தச் செடி மறுபடியும் பூக்குமா?
# அது ஒரு கிழமை
# வார்த்தை வரம்
# நானொரு நாடகம் பார்க்கிறேன்
# கிழித்த கோடு
# அவளும் நட்சத்திரம்தான்...
# தூபக்கால்
# மும்தாஜைத் தேடும் தாஜ்மகால்
# காலுக்குச் செருப்பு
# அவள் ஒரு சிறுகதை
# தாலாட்டு ஓய்வதில்லை
# சத்தியத்திற்குச் சோதனை

## வெளிவந்த இதழ்கள்
இந்நூல் தினமணிக் கதிர், கல்கி, ஆனந்த விகடன், அலிபாபா, கலைமகள், கண்ணதாசன் போன்ற பல்வேறு இதழ்களில் வெளிவந்த மேத்தாவின் சிறுகதைகளின் தொகுப்பாகும்.

## மேற்கோள்
* கிழித்த கோடு நூல், மு.மேத்தா
*கிழித்த கோடு, கூகுள் புக்ஸ்
பகுப்பு:தமிழ்ச் சிறுகதைத் தொகுப்புகள்
கு ஹே-சன்

**கு ஹே-சன்** (*Ku Hye-sun*, பிறப்பு: நவம்பர் 9, 1984) ஒரு தென் கொரிய நாட்டு நடிகை, இயக்குநர், திரைக்கதையாசிரியர், இசையமைப்பாளர், நாவலாசிரியர் மற்றும் பாடகி ஆவார். இவர் பாய்ஸ் ஓவர் பிளவர்ஸ் போன்ற பல தொலைக்காட்சி தொடரில் நடித்துள்ளார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
*
*
*Ku Hye-sun at YG Entertainment
*

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:தென் கொரிய நடிகைகள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
பகுப்பு:தென் கொரிய விளம்பர நடிகைகள்
பகுப்பு:தென் கொரிய பாடகிகள்
பகுப்பு:விளம்பர நடிகைகள்
பகுப்பு:திரைப்பட இசையமைப்பாளர்கள்
பகுப்பு:திரைப்படப் பாடகர்கள்
பகுப்பு:திரைப்பட இயக்குநர்கள்
பகுப்பு:பாடகர்கள்
ஞானக்குறள்

**ஞானக்குறள்** ஒளவையாரால் எழுதற்பெற்ற குறள் நூலாகும். இந்நூல் முந்நூற்றுப் பத்துக் குறள் வெண்பாக்களால் ஆனது. இந்நூலில் வீடுபேறு பற்றி குறட்பாக்கள் உள்ளன. இந்நூல் ஒளவைக் குறள் என்றும், ஒளவை ஞானக்குறள் என்றும் அறியப்படுகிறது. திருக்குறளில் அறத்துப் பால், பொருட்பால். காமத்துப் பால் என்று வகைப்படுத்திய திருவள்ளுவர், வீடு பேறு பற்றி கூறாமையால் ஒளவையார் ஞானக்குறளை எழுதினார் என்றொரு கூற்றுண்டு.

## ஆதார நூல்
சைவ இலக்கிய வரலாறு ஒளவையார் பகுதி பக்கம் - 423 424

பகுப்பு:தமிழ் நூல்கள்
சுன்னாகம் தொடருந்து நிலையம்

**சுன்னாகம் தொடருந்து நிலையம்** (*Chunnakam railway station*) இலங்கையின் வடக்கே சுன்னாகம் என்ற ஊரில் அமைந்துள்ள தொடருந்து நிலையம் ஆகும். இலங்கையின் வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று சுன்னாகம் தொடருந்து நிலையமும் 1990 முதல் 2015 வரை இயங்காமல் இருந்து வந்தது. வடக்குப் பாதையின் யாழ்ப்பாணத்திற்கும், காங்கேசன்துறைக்கும் இடையேயான போக்குவரத்து சுன்னாகம் ஊடாக 2015 சனவரி 2 இல் ஆரம்பிக்கப்பட்டது.

## சேவைகள்
சுன்னாகமூடாகப் பின்வரும் தொடருந்து சேவைகள் இயங்கி வருகின்றன:

## மேற்கோள்கள்

பகுப்பு:யாழ்ப்பாண மாவட்டத்தில் உள்ள தொடருந்து நிலையங்கள்
மனந்தெளிநிலை

**மனந்தெளிநிலை** (*mindfulness*) என்பது ஒருவர் இத்தருணத்தில் தன்னிடம் நிகழும் மன ஓட்டங்கள், உணர்வுகள் மற்றும் புலனுணர்வுகள் மீது குவிக்கும் கவனம் ஆகும். இக்கவனம் விழிநிலையில் வலிந்த நோக்கத்தோடு, எடைபோடாத, அனைத்தையும் ஏற்றுக்கொள்ளும் மனநிலையில் இருக்கும். இதை தியானத்தின் (Meditation) மூலம் பயில முடியும்.

மனந்தெளிநிலை அனப்பனாசத்தி எனும் புத்த ஆழ்நிலைப் பயிற்சியில் இருந்து தோன்றியது. இப்பயிற்சியானது உளவியல் மருத்துவத்தில்,  கட்டுப்படுத்தவியலாத அதீதப்பற்று நோய் (OCD), பதட்டம், உளச்சோர்வு, போதை அடிமை போன்ற நிலைகளைச் சரிசெய்யப் பயன்படுகிறது.

## மேற்கோள்கள்

பகுப்பு:உளவியல் விளைவுகள்
யுனிட்டா

**அங்கோலாவின் முழுமையான விடுதலைக்கான தேசிய ஒன்றியம்** (*National Union for the Total Independence of Angola*, *UNITA*, **யுனிட்டா**) என்பது அங்கோலா நாட்டின் இரண்டாவது பெரிய அரசியல் கட்சியாகும். 1966 ஆம் ஆண்டில் நிறுவப்பட்ட இக்கட்சி, அங்கோலாவின் விடுதலைக்கான போரில் (1961–1975) அங்கோலா மக்கள் விடுதலை இயக்கத்துடன் இணைந்து பங்குபற்றியது. பின்னர் 1975-2002 காலப்பகுதியில் அங்கோலாவில் இடம்பெற்ற உள்நாட்டுப் போரில் அங்கோலா மக்கள் விடுதலை இயக்கத்தினருக்கு எதிராகப் போரிட்டது. இந்த உள்நாட்டுப் போர் பனிப்போர்க் காலத்தில் மிகவும் முக்கியத்துவம் பெற்றதாக இருந்தது. யுனிட்டா அமைப்பு அமெரிக்கா, தென்னாப்பிரிக்கா ஆகிய நாடுகளிடம் இருந்து இராணுவ உதவிகளைப் பெற்றது. அதே வேளையில் மக்கள் விடுதலை இயக்கம் சோவியத் ஒன்றியம், மற்றுமதன் கூட்டு நாடுகளிடம் இருந்தும் உதவிகளைப் பெற்றது.

யுனிட்டா அமைப்பு ஜொனாசு சவிம்பி என்பவரால் ஆரம்பிக்கப்பட்டது. சவிம்பி 2002 இல் இறக்கும் வரை அவ்வமைப்பின் தலைவராக இருந்தார். இதன் பின்னர் இசாயசு சமக்குவா என்பவர் தலைமைப் பொறுப்பை ஏற்றார். சவிம்பியின் இறப்புக்குப் பின்னர், யுனிட்டா அமைப்பு ஆயுதப் போராட்டத்தைக் கைவிட்டு நேரடி அரசியலில் இறங்கியது. 2008 தேர்தல்களில் இக்கட்சி 220 தொகுதிகளில் 16 இடங்களைக் கைப்பற்றியது.

## மேற்கோள்கள்

## வெளி இணைப்புகள்
* யுனிட்டாவின் அதிகாரபூர்வத் தளம்
*French interview of Jonas Savimbi in 1978.
*List of attacks attributed to UNITA on the START terrorism database, Profile on START 

பகுப்பு:அங்கோலாவின் அரசியல் கட்சிகள்
1581

ஆண்டு **1581** (**[[ரோம எண்ணுருக்கள்|MDLXXXI]]**) யூலியன் நாட்காட்டியில் ஞாயிற்றுக்கிழமை ஆரம்பமான ஒரு சாதாரண ஆண்டு ஆகும். கிரெகொரியின் நாட்காட்டியில் இது வியாழக்கிழமையில் ஆரம்பமான சாதாரண ஆண்டு.

## நிகழ்வுகள்

* மார்ச் - கத்தோலிக்க மதத்தைப் பின்பற்றுபவர்களுக்கு கடுமையான தண்டம் விதிக்கும் சட்டத்தை இங்கிலாந்தின் நாடாளுமன்றம் கொண்டுவந்தது.
* மார்ச் 25 எசுப்பானியாவின் இரண்டாம் பிலிப்பு போர்த்துகலின் முதலாம் பிலிப்பு மன்னனாக ஆட்சியில் அமர்ந்தார்.
* ஏப்ரல் 4 - உலகை சுற்றி வந்ததை அடுத்து பிரான்சிஸ் டிரேக் முதலாம் எலிசபெத் மகாராணியால் சர் பட்டம் வழங்கிக் கௌரவிக்கப்பட்டார்.
* சூலை 26 - வடக்கு நெதர்லாந்து எசுப்பானியாவிடம் இருந்து விடுதலையை அறிவித்தது.
* சூலை 26 - ரோமில் துரிங்கியா என்ற இடத்தில் விண்வீழ்கல் ஒன்று வீழ்ந்தது.
* செப்டம்பர் - சுவீடனின் கூலிப் படை ஒன்று உருசியாவிடம் இருந்து (இன்றைய எசுத்தோனியாவில் உள்ள) நார்வா நகரைக் கைப்பற்றியது..
* டிசம்பர் 1 - இயேசு சபையைச் சேர்ந்த எட்மன்ட் காம்பியன் என்ற மதகுரு தேசத்துரோகக் குற்றச்சாட்டுக்காக இங்கிலாந்தில் தூக்கிலிடப்பட்டார்.
* முதலாம் ராஜசிங்கன் இலங்கையின் சீதாவக்கை அரசின் மன்னனாக முடி சூடினான்.


## பிறப்புகள்
* ஏப்ரல் 24 - வின்சென்ட் தே பவுல், பிரெஞ்சு மதகுரு (இ. 1660)

## இறப்புகள்
* செப்டம்பர் 1 - குரு ராம் தாஸ், நான்காவது சீக்கிய குரு (பி. 1534)
* சூர்தாசர், சமயபரப்புநர் (பி. 1478)

## மேற்கோள்கள்
1617

**1617** (**[[ரோம எண்ணுருக்கள்|MDCXVII]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய இது 10-நாள் பின்தங்கிய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டாகும்.

## நிகழ்வுகள்

* பெப்ரவரி 27 - சுவீடனுக்கும் உருசியாவுக்கும் இடையே இடம்பெற்ற இங்கிரியப் போர் முடிவுக்கு வந்தது. இங்கிரியா சுவீடனின் ஆட்சியின் கீழ் வந்தது.
* ஏப்ரல் 14 - பிலிப்பீன்சில் எசுப்பானியக் கடற்படை டச்சுக் கடற்படையைத் தோற்கடித்தது.
* செப்டம்பர் 23 - உதுமானியப் பேரரசுக்கும் போலந்து-லித்துவேனியாவிற்கும் இடையில் உடன்பாடு எட்டப்பட்டது.
* யாழ்ப்பாணத்தில் போர்த்துக்கேயக் கொடி நாட்டப்பட்டது. டி ஒலிவெய்ரா முதலாவது ஆளுநரானார்.


## பிறப்புகள்

## இறப்புகள்
* ஏப்ரல் 4 - ஜான் நேப்பியர், இசுக்காட்டிய கணிதவியலர் (பி. 1550)
* ஆகஸ்டு 30 - லீமா நகர ரோஸ், பெரு புனிதர் (பி. 1586)

## மேற்கோள்கள்
1550

ஆண்டு **1550** (**[[ரோம எண்ணுருக்கள்|MDL]]**) என்பது பழைய யூலியன் நாட்காட்டியில் புதன்கிழமையில் தொடங்கிய ஒரு சாதாரண ஆண்டு ஆகும்.

## நிகழ்வுகள்

* பெப்ரவரி 8 - மூன்றாம் யூலியசு 221வது திருத்தந்தையாகப் பதவியேற்றார்.
* சூன் 12 - பின்லாந்தின் எல்சிங்கி நகரம் (அன்று சுவீடனில் இருந்தது) அமைக்கப்பட்டது.
* சூலை 21 - இயேசு சபை மூன்றாம் யூலியுசு திருத்தந்தையால் அங்கீகரிக்கப்பட்டது..
* ஐசுலாந்து முழுமையாக சீர்திருத்தத் திருச்சபையின் கீழ் வந்தது.
* பிரான்சிய மொழி இலக்கணத்தின் முதலாவது நூல் வெளியிடப்பட்டது.
* நோஸ்டராடாமசின் முதலாவது பஞ்சாங்கம் வெளிவந்தது.
* வெள்ளி தனிமம் கண்டுபிடிக்கப்பட்டது. 


## பிறப்புகள்
* ஜான் நேப்பியர், இசுக்காட்டிய கணிதவியலர் (இ. 1617)
* குருஞான சம்பந்தர்

## இறப்புகள்

## மேற்கோள்கள்
நிலவு மறைப்பு, ஏப்பிரல் 2015

**முழு [[நிலவு மறைப்பு]]** ஒன்று ஏப்ரல் 04, 2015 இல் இடம்பெறுகின்றது. இது 2015 ஆம் வருடத்தில் ஏற்படுகின்ற  இரண்டு முழுச் சந்திர கிரகணங்களில் முதலாவது முழு சந்திர கிரகணமாகும். நிலவு மறைப்பு நாற்தொடரில் இது மூன்றாவது முழுச் சந்திர கிரகணம் ஆகும். இத்தொடரில் நிகழ்ந்த முந்தைய முழுச் சந்திர கிரகனங்கள் நிலவு மறைப்பு, ஏப்பிரல்15, 2014, நிலவு மறைப்பு, அக்டோபர் 2014, என்பனவாகும்.

## காணக்கூடிய தன்மையும் தோற்றமும்
அமெரிக்கா, பசிபிக், கிழக்காசியா, ஆத்திரேலியா மற்றும் நியூசிலாந்து ஆகிய பிரதேசத்தில் முழுமையாக இக் கிரகணத்தைக் காணமுடியும்.

பகுப்பு:நிலவு மறைப்புகள்
பகுப்பு:2015 நிகழ்வுகள்
வேம்பையர்கோன் நாராயணன்

**வேம்பையர்கோன் நாராயணன்** சைவப் புலவராவார். இவர் வணிகர் குலத்தில் மணியன் என்பவரின் மகனாக வேம்பூரில் பிறந்தார். இவர் வாழ்ந்த காலம் கிபி ஒன்பதாம் நூற்றாண்டு எனவும், பத்தாம் நூற்றாண்டு எனவும் கருத்து நிலவுகிறது.

இவர் சிராமலையந்தாதி எனும் நூலை இயற்றியுள்ளார். இந்நூல் சேரமான் பெருமாள் பாடிய பொன்வண்ணத்தந்தாதி போல துதியுடையதாக இருப்பதாக இராகவையங்கார் அவர்கள் குறிப்படுகின்றார்.

## கருவி நூல்
சைவ இலக்கிய வரலாறு - வேம்பையர்கோன் நாராயணன் பகுதி

பகுப்பு:சைவ சமய நூலாசிரியர்கள்
அமலாக்க இயக்குனரகம்

**அமலாக்கப் பிரிவு** அல்லது **அமலாக்க இயக்குநரகம்** (*Directorate General of Economic Enforcement* or *Enforcement Directorate [ED]*) (இந்தி: प्रवर्तन निदेशालय) என்பது இந்தியாவில்  பணமோசடி தடுப்பு சட்டம், 2002 மற்றும் அந்நியச் செலாவணி மேலாண்மைச் சட்டம், 1999 போன்ற பொருளாதாரச் சட்டங்களை கண்காணிக்கவும், நடவடிக்கைகளை மேற்கொள்வதும் இதன் பணியாகும். அமலாக்கப் பிரிவு, இந்திய அரசின் நிதி அமைச்சகத்தின்கீழ் செயல்படும் வருவாய்த் துறையின் கீழ் இயங்கும் புலனாய்வு மற்றும் சட்ட அமலாக்க அமைப்பு ஆகும். அமலாக்க இயக்குனரகத்தில் இந்திய ரிசர்வ் வங்கி, செபி,  வருமானவரி, சுங்கம் மற்றும் கலால் வரித்துறை அதிகாரிகள் ஆகியோர்களைக் கொண்டு இயங்குகிறது. இது இந்திய அரசால் 11 மே 1956 அன்று நிறுவப்பட்டது.

வெளிநாட்டு பணப் பரிவர்த்தனைகளை கண்காணிக்கும் பொருட்டு இயற்றப்பட்ட அந்நியச் செலாவணி மேலாண்மைச் சட்டம், 1999, பணமோசடி தடுப்பு சட்டம், 2002 மற்றும் தப்பியோடிய பொருளாதாரக் குற்றவாளிகள் சட்டம் ஆகியவைகளை நடைமுறைப்படுத்த அமலாக்க இயக்குநரகம் செயல்படுகிறது.

## நோக்கம்
அமலாக்கப் பிரிவு இயக்குநரகத்தின் முதன்மையான மூன்று பணிகள், வெளிநாட்டு பணப்பரிவர்த்தனை மேலாண்மைச் சட்டம் (FEMA), மற்றும் கணக்கில் வராத பணத்தை வெள்ளைப் பணமாக மாற்றுவதை தடுக்கும் சட்டம், 2002 (PMLA) மற்றும் தப்பியோடிய பொருளாதாரக் குற்றவாளிகள் சட்டம் ஆகிய மூன்று சட்டங்களை அமல்படுத்துவதும், நாட்டில் கருப்புப் பணத்தை ஒழிப்பதேயாகும்.

## அமைப்பு
தலைமை இயக்குநர்  ஒருவர் தலைமையில், அமலாக்கப்பிரிவின் தலைமையிடம் புதுதில்லியிலும், இதன் பத்து மண்டல அலுவலகங்கள், மண்டல இயக்குநர்களின் தலைமையில் மும்பை, கொல்கத்தா, சண்டிகர், சென்னை, அகமதாபாத், பெங்களூரு, கொச்சி மற்றும் ஹைதராபாத் நகரங்களில் செயல்படுகிறது. அமலாக்க இயக்குநரகத்தின் துணை மண்டல அலுவலகங்கள், இணை இயக்குநர்களின் தலைமையில், ஆக்ரா, ஸ்ரீநகர், ஜெய்ப்பூர், வாரணாசி, ஹைதராபாத், குவகாத்தி, மற்றும் பஞ்சிம் ஆகிய இடங்களில் செயல்படுகிறது.

## அமல் படுத்தும் சில சட்டங்கள்
* பணமோசடி தடுப்பு சட்டம், 2002
* அந்நியச் செலாவணி மேலாண்மைச் சட்டம், 1999
* தப்பியோடிய பொருளாதாரக் குற்றவாளிகள் சட்டம்

## மேற்கோள்கள்

## வெளி இணைப்புகள்
*கோடி போதைப் பொருள் கடத்தல் வழக்கு: பஞ்சாப் அமைச்சரிடம் தீவிர விசாரணை - அமலாக்கத் துறை அதிரடி நடவடிக்கை
* ஜெகன்மோகன் சொத்து குவிப்பு வழக்கில் தொடர்புடைய ரூ.132 கோடி சொத்துகளை முடக்கியது அமலாக்கத் துறை

* ஏர்செல்-மேக்சிஸ் வழக்கு: மாறன் சகோதரர்களின் ரூ.742 கோடி சொத்து முடக்கம் - அமலாக்கப் பிரிவு நடவடிக்கை

பகுப்பு:இந்திய அரசு அமைப்புகள்
பகுப்பு:இந்தியாவில் சட்ட அமலாக்கம்
பகுப்பு:இந்திய நிதி அமைச்சகம்
பகுப்பு:இந்திய அரசின் முகமைகள்
(4538) விசுயானந்த்

**(4538) விசுயானந்த்** என்பது சிறுகோள் படையில் உள்ள ஒரு சிறு கோள் ஆகும். இது அக்டோபர் 10, 1988 அன்று, **கென்சோ சுசுகி** என்ற ஜப்பான் அறிவியலாளரால் கண்டுபிடிக்கப்பட்டது. இந்த கிரகம் செவ்வாய் மற்றும் வியாழன் ஆகிய கோள்களுக்கு இடையில் அமைந்துள்ளது.
தமிழ்நாட்டைச் சார்ந்த முன்னாள் உலக சதுரங்க விளையாட்டில் முதன்மையானவரான விசுவநாதன் ஆனந்த் பெயர் இதற்கு சூட்டப்பட்டு உள்ளது.

## மேற்கோள்கள்

## வெளி இணைப்புகள்
*JPL Small-Body Database Browser

பகுப்பு:கோள்கள்
திருப்பரங்குன்றம் தர்கா

**சிக்கந்தர் தர்கா** அல்லது **திருப்பரங்குன்றம் தர்கா** என்பது திருப்பரங்குன்றம் மலையின் மீது அமைந்துள்ள இசுலாமியத் துறவியான அசரத்து சுல்தான் சிக்கந்தர் பாதுசா அவர்களின் கல்லறையாகும்.

## வரலாறு

12 ஆம் நூற்றாண்டில் ஜித்தா நகரின் ஆளுநரான சிக்கந்தர் பாதுசா, அசரத்து சையது இபுறாகீம் பாதுசாவுடன் தமிழ்நாட்டின் ஏர்வாடி நகருக்கு வந்தனர். அவர்கள் இருவரும் திருப்பாண்டியனுடன் போரிட்டு மதுரை மற்றும் அதன் ஆட்சிப்பகுதிகளைக் கைப்பற்றினாலும், பின் திருப்பாண்டியனின் மறு தாக்குதலில் திருப்பரங்குன்றம் மலை மீது மரணமடைந்தார். அவர் மரணத்திற்கு பின், பாண்டிய மன்னருக்கு கண்பார்வை பறிபோனதாகவும், அசரத்து அவர்களின் அடக்கத்தலத்தில் மன்னிப்பு பெற்று மீண்டும் கண்பார்வை பெற்றதாகவும் நம்பப்படுகிறது. மதுரை மக்பராவில் அடக்கம் செய்யப்பட்டுள்ள மூன்றாவது மதுரை அசரத்தான சையது அப்துல் சலாம் அவர்கள், அசரத்து சுல்தான் சிக்கந்தர் பாதுசாவினைக் குறித்து புகழ் பாக்கள் இயற்றியுள்ளார்.

இந்தத் தர்காவில் இரண்டு சமாதிகள் உள்ளன. ஒன்று சுல்தான்‌ சிக்கந்தர்‌ பாதுஷா துல்கர்னைன்‌ அவுலியாவினுடையதாகும்‌, இரண்டாவாது இதற்கு எதிரேயமைந்துள்ளது இவருடைய மந்திரி லுக்மான்‌ செரிப்‌ என்பவருடையதாகும்‌. வாலாஜா நவாபு காலத்தில்‌ திருநகர் அருகேயுள்ள தனக்கன்குளம்‌ என்ற கிராமத்தில்‌ 1500 ஏக்கர்‌ நிலம்‌ இத்தர்காவிற்கு மானியமாக விடப்பட்டதுள்ளது. தற்போதைய தர்கா கட்டிடமானது 1905 இல் இளையான்குடி மீராமுகையதீன் ராவுத்தர் என்பரால் கட்டப்பட்டது.

## கந்தூரி விழா
ஒவ்வொரு ஹிஜிரி ஆண்டும் ரஜப்பு மாதம் 17 ஆம் இரவில் கந்தூரி (உரூசு) விழா நடைபெறுகிறது. இந்நாளில் அதிக அளவில் மக்கள் மலை மேல் இருக்கும் தர்காவிற்கு வருகை தருகின்றனர். 

## தர்காவிலிருந்து நகரின் பார்வை

## மேலும் பார்க்க
* திருப்பரங்குன்றம்
* ஏர்வாடி
* மதுரை மக்பரா
* கோரிப்பாளையம் தர்கா

## உசாத்துணைகள்

பகுப்பு:மதுரை
பகுப்பு:தமிழ்நாட்டு தர்காக்கள்
பகுப்பு:மதுரை மாவட்டத்திலுள்ள பள்ளிவாசல்கள்
1544

ஆண்டு **1544** (**[[ரோம எண்ணுருக்கள்|MDXLIV]]**) பழைய யூலியன் நாட்காட்டியில் செவ்வாய்க்கிழமையில் துவங்கிய ஒரு நெட்டாண்டு ஆகும்.

## நிகழ்வுகள்

* மே - புனித உரோமைப் பேரரசுப் படைகள் ஐந்தாம் சார்ல்சு தலைமையில் கிழக்கு பிரான்சை மீண்டும் தாக்கின.
* மே 3 - இங்கிலாந்து இராணுவம் இசுக்கொட்லாந்திடம் இருந்து லீத், எடின்பரோ நகரங்களைக் கைப்பற்றியது.
* சூலை 19-செப்டம்பர் 14 - இங்கிலாந்தின் எட்டாம் ஹென்றி வடக்கு பிரான்சின் போலோன் நகரைக் கைப்பற்றினார்.
* போர்த்துக்கீச நாடுகாண் பயணிகள் சீனக் குடியரசுத் தீவைக் கண்டு அதனை *அழகான தீவு* என அழைத்தனர்.
* யாழ்ப்பாணத்தில் போத்துக்கீசர் ஆட்சி: இலங்கையில் மன்னாரில் புனித பிரான்சிசு சவேரியரினால் அனுப்பப்பட்ட மதப்பரப்புனர்களால் முதற் தடவையாக ரோமன் கத்தோலிக்கம் அறவுரைக்கப்பட்டது. கத்தோலிக்கத்துக்கு மதம் மாறிய 600 இற்கும் அதிகமானோர் யாழ்ப்பாண மன்னன் முதலாம் சங்கிலியால் கொல்லப்பட்டனர்.
* யாழ்ப்பாண மன்னன் முதலாம் சங்கிலியின் மகன் கத்தோலிக்க மதத்தைத் தழுவினான். இவன் படுகொலை செய்யப்பட்டான். இரண்டாம் மகன் கோவாவிற்குத் தப்பிச் சென்றான்.
* யாழ்ப்பாண மன்னன் போர்த்துக்கீசருக்கு ஆண்டுதோறும் திறை வழங்க ஒப்புக் கொண்டான்.


## பிறப்புகள்
* ஜனவரி 19 - பிரான்சின் இரண்டாம் பிரான்சிசு (இ. 1560)
* ஏப்ரல் 4 - உருய் உலோபேசு டி வில்லலோபோசு, எசுப்பானிய நாடுகாண் பயணி (பி. 1500)

## இறப்புகள்
* நீலகண்ட சோமயாஜி, இந்தியக் கணிதவியலர் (பி. 1444)

## மேற்கோள்கள்
1966 பசுக் கொலை எதிர்ப்புப் போராட்டம்

**1966 பசுக் கொலை எதிர்ப்புப் போராட்டம்** என்பது 1966-இல்  இந்திய அரசியலமைப்பின் அரசு நெறிமுறைக் கோட்பாடுகளுள் பேணப்பட்டுள்ளபடி பசுக் கொலையைத் தடுக்க வேண்டி இந்து சமய அமைப்புகள் முன்னின்று நடத்திய போராட்டம் ஆகும். சங்கராச்சாரியர் உள்ளிட்ட பலர் இதன் பொருட்டு உண்ணா விரதம் மேற்கொண்டனர். இப்போராட்டம் இந்துக்கள் கோபாஷ்டமி என்று கருதும் (இந்து பஞ்சாங்கப்படி) நாளான நவம்பர் 7, 1966 அன்று இந்திய நாடாளுமன்றம் முன்பு பெரும் ஆர்ப்பாட்டமாக மாறியது.

அப்போதைய பிரதம மந்திரியான இந்திரா காந்தி பசு வதைத் தடுப்புக்கான கோரிக்கையை ஏற்கவில்லை. ஒரு இந்து புனிதனின் தலைமையில் சுமார் பத்தாயிரம் வழக்குரைஞர்கள் அடங்கிய கூட்டம் நாடாளுமன்றத்திற்குள் நுழைய முனைந்தது; பின்னர் அது தடுக்கப்பட்டது. அக்கூட்டம் புது தில்லி எங்கும் பல்வேறு கலவரங்களை ஏற்படுத்தியது. இதனைத் தொடர்ந்து நாற்பத்தெட்டு மணி நேர ஊரடங்கு உத்தரவு பிறப்பிக்கப்பட்டு அனைத்துக் கூட்டங்களும் தடை செய்யப்பட்டன . கலகக் கும்பல் ஒன்று அன்றைய காங்கிரஸ் தலைவரான காமராஜரின் புது தில்லி இல்லத்தைத் தாக்கி தீ வைத்தனர்.

இதனால் நேர்ந்த சட்டம் ஒழுங்கு சீர்கேட்டுக்குப் பொறுப்பேற்று அன்றைய உள்துறை அமைச்சர் திரு. குல்சாரிலால் நந்தா பதவி விலகினார்.

## மேற்கோள்கள்

*International Society for Cow Protection 

பகுப்பு:1966 நிகழ்வுகள்
பகுப்பு:இந்திரா காந்தி ஆட்சி
சோ ஜி-சுப்

**சோ ஜி-சுப்** () (பிறப்பு: நவம்பர் 4, 1977) ஒரு தென் கொரிய நாட்டு நடிகர் மற்றும் ராப் பாடகர் ஆவார். இவர் மாஸ்டர்ஸ் சன் போன்ற பல தொடர்களில் நடித்ததன் மூலம் புகழ் பெற்ற நடிகர் ஆனார். இவர் பல பாடல்கள் பாடியுள்ளார் என்பது குறிப்பிடத்தக்கது.

## வெளி இணைப்புகள்
* 51k official website 
* 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய விளம்பர நடிகர்கள்
கோங் கியோயின்

**கோங் கியோயின்** () (பிறப்பு: ஏப்ரல் 4, 1980) ஒரு தென் கொரிய நாட்டு நடிகை ஆவார்.
இவர் தங்க யூ, பாஸ்தா, மாஸ்டர்ஸ் சன், தி கிரேட்டஸ்ட் லவ் போன்ற பல வெற்றி தொடர்களில் நடித்துள்ளார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* Gong Hyo-jin
* 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
சிகாகோ கவின்கலைப் பள்ளி

**சிகாகோ கவின்கலைப் பள்ளி** School of the Art Institute of Chicago (SAIC) என்பது ஐக்கிய அமெரிக்காவின் பெரிய ஓவிய,வடிவமைப்புப் பள்ளிகளில் ஒன்று. இது இல்லினாயஸ் மாகானத்தில் சிகாகோ மாநகரில் அமைந்துள்ளது. இக்கல்லூரி கம்பீரமான நவீனக கலையழகுடன், கட்டப்பட்டுள்ளது.  இது ஆர்ட் இன்ஸ்டியூட் ஆப் சிகாகோவின் துணை நிறுவனமாக உள்ளது. இவ்விடத்தில்தான் சுவாமி விவேகானந்தரின் புழ்பெற்ற உரையான 'சகோதர சகோதரிகளே' நிகழ்த்தப்பட்டது.  

## கற்பிக்கப்படுபவை

இக்கல்லூரியில் வண்ண ஓவியம், சிற்பம், காட்சிவழித் தகவல் துறை, அனிமேசன் கிராபிக்ஸ்,கட்டடக்கலை, பீங்கான் பிரிவு, ஆடைவடிவமைப்பு, ஆகியவை கற்பிக்கப்படுகின்றன. காலத்திற்கு ஏற்றவாறு பாடத்திட்டங்கள் மாற்றியமைக்கப்படுகின்றன.

## வகுப்பறைகள்
அந்தந்தப் பாடப்பிரிவுக்குத் தகுந்தாற்போல் வகுப்பறைகள் வடிவமைக்கப்பட்டுள்ளன. மாணவர்கள் 100,150 அடி நீளத்திற்கு ஓவியமோ, சிற்பமோ செய்யவேண்டுமென்றாலும் அதற்கேற்றவாறு திறந்தவெளி அரங்கு உள்ளது. வசதிகளும் உள்ளது. 

## மேற்கோள்கள்

பகுப்பு:சிகாகோ
பகுப்பு:ஐக்கிய அமெரிக்காவில் பள்ளிக்கூடங்கள்‎
மாகன்லால் சதுர்வேதி

**பண்டிட் மாகன்லால் சதுர்வேதி** (Makhanlal Chaturvedi ஏப்ரல் 4, 1889 – சனவரி 30, 1968) என்பவர் இந்தி எழுத்தாளர், பத்திரிக்கையாளர், விடுதலைப்போராட்ட வீரர் என பன்முகம் கொண்டவர். சிறந்த பேச்சாளராகவும் விளங்கினார். இந்தி இலக்கிய ஆர்வலர்களால் 'பண்டிட்ஜி' என அன்போடு அழைக்கப்பட்டார். இவரை நினைவுகூறும் விதமாக மாகன்லால் சதுர்வேதி புரஸ்கார் என்னும் விருதை சிறந்த கவிஞர்களுக்கு மத்திய பிரதேச அரசு 1987 முதல் வழங்கிவருகிறது. ஆசியாவிலேயே முதன் முதலாக போபாலில் தொடங்கப்பட்ட ஊடகவியல் தகவல் தொடற்பியல் பல்கலைக்கழகத்துக்கு இவர் பெயர் சூட்டப்பட்டுள்ளது.

## வாழ்க்கை

இவர் மத்திய பிரதேசத்தின் பபாயி என்னும் சிற்றூரில் பிறந்தார். கல்வியை முடித்தபின் 16 வயதில் பள்ளி ஆசிரியராக பணியில் சேர்ந்தார். இவருக்கு எழுத்துத்துத்துறையில் ஆர்வம் இருந்தது. பல இதழ்களில் கவிதை, கட்டுரைகளை எழுதினார். திலகரின் 'சுதந்திரம் எனது பிறப்புரிமை' என்னும் முழக்கமும் காந்தியடிகளின் போராட்ட வழிமுறையும், இவரைக் கவர்ந்தன.

## விடுதலைப் போராட்டத்தில்

ஆசிரியர் பணியை விடுத்து விடுதலைப் போராட்டத்தில் ஈடுபட்டார். ஒத்துழையாமை இயக்கம், வெள்ளையனே வெளியேறு இயக்கம் ஆகியவற்றில் ஈடுபட்டு சிறைத்தண்டனை பெற்றார்.

## பத்திரிக்கைப் பணியில்

1910 முதல் பிரபா, கர்மவீர் முதலிய இதழ்களில் ஆசிரியராகப் பணியாற்றினார். இவரது எளிமையான, உணர்வுப்பூர்வமான எழுத்துக்கள் மக்களைப் பெரிதும் கவர்ந்தன. எழுச்சியூட்டும் எழுத்துக்களால் மக்களின் விடுதலை உணர்ச்சியைத் தூண்டினார். 
விடுதலைக்குப் பின்பு அதிகாரப் பதவிகளைத் தேடிச்செல்லாமல் பத்திரிக்கைத் துறையிலேயே நீடித்தார். சமூக ஏற்றத்தாழ்வு, சுரண்டல் ஆகியவற்றை எதிர்த்து காந்திய வழியில் தன் எழுத்துப்பணிகளைத் தொடர்ந்தார்.

## முதன்மைப் படைப்புகள்

இவரது படைப்புகளான யுக சரண், சாகித்ய தேவதா, தீப் சே தீப் ஜலே, புஷ்ப கீ அபிலாஷ், கைசா சந்த் பனா, தேத்தி ஹை, அமர் ராஷ்ட்ரா அகிய படைப்புகள் இந்தி இலக்கியத்தில் இவருக்குப் புகழைப் பெற்றுத்தந்தன.

## விருதுகள்

* 1943இல் ஹிம கிரீடினி படைப்புக்காக 'தேவ் புரஸ்கார்' விருது பெற்றார்.
* 1955இல் ஹிம தரங்கிணி கவிதைத் தொகுப்பு இந்தி மொழிக்கான முதல் சாகித்திய அகாடமி விருதைப் பெற்றது.
* சாகர் பல்கலைக் கழகம் இலக்கியத்துக்கான மதிப்புறு முனைவர் பட்டம் அளித்தது.

## மேற்கோள்

பகுப்பு:சாகித்திய அகாதமி விருது பெற்றோர்
பகுப்பு:இந்தியக் கவிஞர்கள்
பகுப்பு:1889 பிறப்புகள்
பகுப்பு:1968 இறப்புகள்
பகுப்பு:மத்தியப் பிரதேச எழுத்தாளர்கள்
பகுப்பு:இந்தி எழுத்தாளர்கள்
ஆசை இராசையா

**ஓவியர் ஆசை இராசையா** (ஆகத்து 16, 1946 - ஆகத்து 29, 2020) ஈழத்து ஓவியர், ஆசை என அழைக்கப்படும் இவர் தரமான நூல்களின் வடிவமைப்பாளராகவும், அட்டைப்பட ஓவியராகவும், நிலவுருக்கள் மற்றும் மெய்யுருக்களை வரைவதில் புகழ் பெற்றவராகவும் விளங்கியவர். இவர் இலங்கை முத்திரைப் பணியக ஓவியக் குழுவில் ஒருவர். இலங்கை அரசின் எட்டு முத்திரைகளுக்கான ஓவியங்களை இவர் வரைந்துள்ளார்.

## வாழ்க்கைக் குறிப்பு
ஆசை, செல்லம்மா ஆகியோருக்கு அச்சுவேலியில் பிறந்தவர் இராசையா. அச்சுவேலி சரசுவதி வித்தியாசாலை, அச்சுவேலி மகா வித்தியாலயம் ஆகியவற்றின் பழைய மாணவர். கொழும்பு நுண்கலைக் கல்லூரியில் ஓவியக் கல்வியைக் கற்றுக் கொண்டார். ஓவியக் கல்லூரியில் கற்கும்போதே பல ஓவியக் கண்காட்சிகளில்லும் ஓவியப் போட்டிகளிலும் பங்கெடுத்துள்ளார். 1968-இல் கொழும்பு கோல்ட் இசுடோர்சு நிறுவனம் நடத்திய ஓவியக் கண்காட்சியில் இவரது ஓவியம் முதல் பரிசைப் பெற்றுக் கொண்டது. பரிசு பெற்ற ஓவியம் அந்நிறுவனத்தின் 1969 நாட்காட்டியிலும் இடம்பெற்றது. 1975 முதல் இலங்கை முத்திரைப் பணியக ஓவியக் குழுவில் பணியாற்றி வந்தார். எட்டு முத்திரைகளுக்கு இவர் ஓவியம் வரைந்துள்ளார். பின்னர் இவர் கொழும்பு றோயல் கல்லூரியில் ஓவிய ஆசிரியராகப் பணியாற்றினார். யாழ். பல்கலைக்கழகத்தில் சித்திரமும் வடிவமைப்பும் துறையில் கற்கும் மாணவர்களுக்கு வருகை விரிவுரையாளராகப் பணியாற்றியவர்.

## ஓவியங்கள்
இவரது படைப்புக்களில் வெளிக்காட்டப்படும் உருவங்கள் யாழ் மண் சார்ந்ததாகவே இருக்கின்றன. இவரது முதலாவது தனிநபர் ஓவியக் கண்காட்சி 1985 இல் அச்சுவேலி புனித தெரேசா மகளிர் கல்லூரியில் இடம்பெற்றது.

## இவர் வரைந்த முத்திரை ஓவியங்கள்
# சேர். பொன். இராமநாதன் (மெய்யுரு)
# சேர். பொன். அருணாசலம் (மெய்யுரு)
# சேர். வைத்திலிங்கம் துரைசுவாமி (மெய்யுரு)
# சேர்.ஜோன் கொத்தலாவல (மெய்யுரு)
# ஜோர்ஜ் ஈ.டி. சில்வா (மெய்யுரு)
# ஈ.பி. மல்லசேகரா (மெய்யுரு) 
# தவலம் என்ற மலையகப் போக்குவரத்து மார்க்கம்
# இலங்கையின் முதற் புகைவண்டி ஓவியம்

## விருதுகள்
* கலைஞானச் சுடர் விருது (2009, நல்லூர் பிரதேச செயலகம் வழங்கியது), 
* வடமாகாண ஆளுநர் விருது (2009) 
* கலாபூஷணம் விருது (2010)
* கொழும்புத் தமிழ்ச் சங்க விருது (2012)
* ஞானம் சஞ்சிகை விருது (2012)
* ஓவியர் கிக்கோ தமிழியல் விருது (2013, மட்டக்களப்பு எழுத்தாளர் ஊக்குவிப்பு மையம் வழங்கியது) 
* கலைஞானபூரணன் விருது (2014, திருமறைக் கலாமன்றம் வழங்கியது) 
* அச்சூர்க்குரிசில் விருது (2014, அச்சுவேலி கலை பண்பாட்டு மன்றம் வழங்கியது) 

## மேற்கோள்கள்

## வெளி இணைப்புகள்
*ஓவியர் இராசையா 
* ஓவியக் கலைஞர் ஆசை இராசையா 
* Asai Rasiah: Power of a painter and his paintings By Marisa de Silva

பகுப்பு:ஈழத்து ஓவியர்கள்
பகுப்பு:1946 பிறப்புகள்
பகுப்பு:2020 இறப்புகள்
பகுப்பு:யாழ்ப்பாண மாவட்ட மக்கள்
சோய் ஜின் கியுக்

**சோய் ஜின் கியுக்** () (பிறப்பு: பெப்ரவரி 9, 1986) ஒரு தென் கொரியா நாட்டு நடிகர் மற்றும் விளம்பர நடிகர் ஆவார். இவர் பாஸ்தா, தி ஹெர்ஸ், பாட்டெட் டு லவ் யு, துண்ணேல் போன்ற பல தொலைக்காட்சி தொடர்களில் நடித்துள்ளார்.

## சின்னத்திரை
* 2006-2007: ஜஸ்ட் ரன்!
* 2007: டிராமா சிட்டி
* 2007-2008: பெல்லி
* 2010: பாஸ்தா
* 2011: ஐ நீட் ரொமான்ஸ்
* 2013: கு பாமிலி புக்
* 2013: தி ஹெர்ஸ்
* 2014: எமேர்ஜென்சி கபுள்
* 2014: பாட்டெட் டு லவ் யு 
* 2014-2015: பிரைட் & ப்ரிஜுடைஸ் 
* 2017: துண்ணேல் 
* 2018: டிவைலஷ் சார்ம் 
* 2018-2019: லாஸ்ட் இம்ப்ரஸ்

## திரைப்படங்கள்
* 2014: தி டிவைன் மூவ்
* 2015: லவ் வேம்பயர்

## மேற்கோள்கள்

## வெளி இணைப்புகள்
* 
* Choi Jin-hyuk at Cyworld
* http://blog.naver.com/PostView.nhn?blogId=redbrick7575&logNo=140197786341&redirect=Dlog at Red Brick House Agency
* Choi Jin-hyuk at Atree Media
* 

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
தெற்றுப்பல்

**தெற்றுப் பற்கள்** (*supernumerary teeth* அல்லது *hyperdontia*, **ஹைப்பர்டோன்டியா**) என்பது மனிதனின் பற்கட்டமைப்பில் மிகையாக உருவாகும் பல் அமைப்பாகும். இதனால் சராசரிப் பல் அமைப்பில் பாதிப்பு ஏற்படுகிறது

## சான்றுகள்

## வெளி இணைப்புகள்
*Tooth Conditions and Abnormalities  at mchoralhealth.org
*Supernumerary and Extra teeth
*Supernumerary Teeth -An Overview of Classification, Diagnosis and Management

## மேற்கோள்கள்

பகுப்பு:பல்
பகுப்பு:பல் மருத்துவம்
கங் மின் கியுக்

**கங் மின் கியுக்** () (பிறப்பு: ஜூன் 28, 1991) என்பவர் ஒரு தென் கொரியா நாட்டு நடிகர் மற்றும் பாடகர்-பாடலாசிரியர் ஆவார். இவர் தென் கொரிய சிஎன்புளு என்ற ராக் இசைக்குழு இன் டிரம்மர் ஆவார்.

## இசை குழுவில்
இவர் 2009 இல் 'சிஎன்புளு' என்ற இசை குழுவில் உறுப்பினரானார். அதைத் தொடர்ந்து ஆகத்து 19, 2009 இல் ஏஐ என்டர்டெயின்மென்ட்டு என்ற இண்டி லேபிளுடன் "நவ் ஆர் நெவர்" என்ற ஆல்பத்துடன் இந்த குழு ஜப்பானில் அறிமுகமானது. அவர்கள் அதிகாரப்பூர்வமாக 2010 இல் கொரியாவில் புளூடோரி என்ற ஆல்பத்துடன் அறிமுகமானார்கள், மேலும் "ஐ அம் எ லோனர்" என்ற தலைப்புப் பாடல் கொரியாவில் மிகப்பெரிய வெற்றியை பெற்றது.

## தொழில்
இவர் 2010 ஆம் ஆண்டில், தனது சக 'சிஎன்புளு' உறுப்பினரான லீ ஜாங் கியூனுடன் இணைந்து ஒரு திரைப்படமான அக்யூஸ்டி என்ற படம் மூலம் நடிகராக அறிமுகமானார். பின்னர் அதே ஆண்டில் எஸ்.பி.எஸ் தொலைக்காட்சி நாடகமான 'இட்ஸ் ஓகே, டாடிஸ் கேர்ள்' என்ற தொடரின் மூலம் சின்னத்திரையிலும் அறிமுகமானார்.

2011 இல், இவர் எம்பிசி தொலைக்காட்சியில் ஒளிபரப்பான ஹார்ட்ஸ்ட்ரிங்ஸ் என்ற தொடரில் நடித்தார், இதில் சக 'சிஎன்புளு' உறுப்பினர் யுங் யாங்கவா என்பவரும் நடித்தார். மேலும் இவர் இந்த தொடருக்காக "ஸ்டார்" என்ற தலைப்பில் நாடகத்திற்கான பாடலைப் பாடியுள்ளார். பின்னர் இவர் 2012 ஆம் ஆண்டில், கேபிஎஸ் தொலைக்காட்சியின் வார இறுதி குடும்ப நாடகமான 'மை கஸ்பண்ட் காட் எ பேமிலி' என்ற தொடரில் நடித்தார், இந்த தொடரில் இவர் ஒரு பிளேபாய் பாத்திரத்திற்காக அங்கீகாரம் பெற்றார். அத்துடன் இந்தத் தொடர் வாராந்திர மதிப்பீடுகள் பட்டியலில் தொடர்ந்து 25 வாரங்களுக்கு முதலிடத்தைப் பிடித்தது.

2013 ஆம் ஆண்டில், எழுத்தாளர் கிம் யூன் சூக் எழுதிய இளம்வயது நாடகமான தி ஹெர்ஸ் என்ற தொடரில் நடித்த பிறகு இவர் தொடர்ந்து பிரபலமடைந்தார். அத்துடன் 2013 ஆம் ஆண்டு டிராமா பீவர் விருதுகளில் இவரது இணை நடிகரான கிறிஸ்டல் உடன் இணைந்து சிறந்த திரை ஜோடியாகத் தேர்ந்தெடுக்கப்பட்டனர். அதைத் தொடர்ந்து பிரேவ் பேமிலி (2015), என்டர்டெய்னர் (2016) போன்ற தொடர்களில் நடித்துள்ளார்.

இவர் 2017 ஆம் ஆண்டில், எம்பிசி தொலைக்காட்சியில் ஒளிபரப்பான மருத்துவ நாடகமான 'ஹாஸ்பிடல் ஷிப்' என்ற தொடரில் கதாநாயகனான நடித்தார். இதுவே இவரின் முதல் கதாநாயகனாக நடித்த தொடர் ஆகும். அதைத் தொடர்ந்து 2021 ஆம் ஆண்டு 'ஓ மை லேடிலார்ட்''என்ற தொடரிலும் நடித்துள்ளார்.

## மேற்கோள்கள்

## வெளி இணைப்புகள்
* 
*  
*  

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய பாடகர்கள்
பகுப்பு:தென் கொரிய விளம்பர நடிகர்கள்
சிறப்புத் திட்ட அமலாக்கத் துறை

**சிறப்புத் திட்ட அமலாக்கத் துறை**, தமிழ்நாடு அரசின் பல்வேறு சமுக நல அறிவிப்புகள் மற்றும்  சிறப்புத் திட்டங்களை ஒருங்கிணைத்து செயல்படுத்தவும், அவற்றைக் கண்காணிக்கவும்  ஏற்படுத்தப்பட்டது. 

வேளாண்மை, கல்வி, நீர், சுகாதாரம், ஊரக வளர்ச்சி, தொழில்கள், மற்றும் கட்டமைப்புப் போன்ற முக்கிய துறைகளின் சீரான திட்டமிடப்பட்ட, நீடித்த வளர்ச்சியினை அடைய இத்துறை தொடர்புடைய துறைகளுடன் இணைந்து செயலாற்றும்.

இத்துறையானது, அனைத்துத் தரப்பு மக்களும் பொருளாதார வளர்ச்சியில் ஏற்றம் பெற, குறிப்பாக ஏழைகள் மற்றும் மகளிர் பயனுறும் வகையில் ஒருங்கிணைந்த வளர்ச்சிக்கான சமூகப் பாதுகாப்புத் திட்டங்களைச் செயல்படுத்தி வருகிறது.

## துறையின் பணிகள்
1.தொடர்புடைய துறைகளை ஒருங்கிணைத்து, அரசின் பல்வேறு சிறப்புத் திட்டங்களின் செயலாக்கத்தைக் கண்காணித்தல்.

2.கள ஆய்வுகளை மேற்கொள்ளுதல் மற்றும் குறித்த காலங்களில் மாவட்ட அளவில் ஆய்வுக் கூட்டங்கள் மற்றும் கலந்தாய்வுகள் நடத்துதல்.

3.சிறப்புத் திட்டச் செயலாக்கத் துறை அலுவலர்களை, களப்பணி ஆய்வுகளை அடிக்கடி மேற்கொள்ளச் செய்து, திட்டங்களின் தரம் மற்றும் திறன் விவரங்களை ஆராய்ந்து அவை குறித்த கருத்துக்களை அரசிற்கு இத்துறை அளிக்கும். மேலும், திட்டங்களின் செயலாக்கத்தைச் செம்மைப்படுத்தி, மேம்படுத்தும் வழிமுறைகளை, தேவைப்படும்போது அரசிற்கு இத்துறை பரிந்துரைக்கும். இத்துறை, பிற துறைகளுடன் இணைந்து செயலாற்றுவதுடன், கள ஆய்வு விவரங்களின் அடிப்படையில், திட்டங்களில் எதிர்பார்க்கப்படும் பயன்களைப் பெற, உரிய கொள்கை மற்றும் வழிகாட்டு நெறிமுறைகளை வகுப்பதற்கான தக்க பரிந்துரைகளை வழங்கும்.

4.அரசின் பல்வேறு சிறப்புத் திட்டங்கள் செவ்வனே செயல்படுத்தப்படுவதைக் கண்காணிக்கும் அமைப்பாக இத்துறை செவ்வனே செயல்படும்.

## உசாத்துணை
*http://cms.tn.gov.in/sites/default/files/documents/SPI_POLICY_NOTE_2014-15_TAMIL.pdf

## வெளியிணைப்புகள்
*சிறப்புத் திட்ட அமலாக்கத் துறையின் இணையதளம்
*  சிறப்புத் திட்டங்கள் செயலாக்கத் துறையின் முதன்மைச் செயலராக கே. சத்யகோபால்  
பகுப்பு:தமிழ்நாடு அரசுத் துறைகள்
போல்செவிக்

**போல்செவிக்** போல்ஷெவிக், போல்சுவிக் ( ) என்பது மார்க்சிய ரசிய சமூக ஜனநாயக தொழிற்கட்சியின் ஒரு குழுவும் பின்னர் அப்பெயரால் அறியப்பட்ட ரசிய நாட்டின் ஒரு கட்சியுமாகும். 1903ஆம் ஆண்டு நடைபெற்ற கட்சியின் இரண்டாம் கூட்டத்தில் மார்க்சிய ரசிய சமூக ஜனநாயக தொழிற்கட்சி பிளவடைந்தது. லெனினாலும் அலெக்சாந்தர் பக்தனோவாலும் தொடங்கப்பட்ட இக்குழுவே சோவியத் ஒன்றியத்தின் கம்யூனிசக் கட்சியாக உருவெடுத்தது. 1917ம் ஆண்டு ரசியப்புரட்சியை முன்னின்று நடத்தி சோவியத் ஒன்றியம் உருவாக மூலமாகவும் அமைந்தது.

## பெயர் மூலம்
***большевик*** என்ற ரசியச்சொல்லின் பலுக்கம் பல்ஷேவிக் என்பதாகும். பெரும்பான்மையானவர் என்பது அதன் பொருளாகும். பிரஸ்ஸல்ஸ் மற்றும் லண்டனில் நடைபெற்ற மார்க்சிய ரசிய சமூக ஜனநாயக தொழிற்கட்சியின் இரண்டாம் கூட்டத்தில் பெரும்பான்மையான தீர்மானங்களில் வென்ற குழுவினர் பெரும்பான்மையானவர் பல்ஷேவிக் எனவும்  மாற்றுக்குழுவினர் சிறுபான்மையானவர் மென்ஷேவிக் (***меньшевик***) எனவும் அழைக்கப்பட்டனர்.

## உருவாக்கம்
1917ம் ஆண்டு ரசியப்புரட்சிக்குப் பிந்தைய இடைக்கால ரசிய அரசின் முதலமைச்சராக சமூகபுரட்சிக் கட்சியின் கெரன்ஸ்கி ஆனார். அவருடைய முதலாளிகள் வர்க்கத்திற்கு ஆதரவான மனப்போக்கினை லெனின் வெறுத்தார். தனது தாய்க் கட்சியான மார்க்சிய ரஷிய சமூக ஜனநாயக தொழிற்கட்சியில் இருந்து பிரிந்து **ரஷிய சமூக ஜனநாயக தொழிற்கட்சி (போல்செவிக்ஸ்)** எனும் கட்சியைத் தொடங்கினார். இது மக்களால் போல்செவிக் கட்சி என அழைக்கப்பட்டது. தொழிலாளர் நலன்களுக்காகச் செயல்படக் கூடிய கட்சி போல்செவிக் கட்சிதான் என்று மக்களை உணரவைத்தார். ஆட்சிக்கு எதிரான தொழிலாளிகளின் புரட்சிக்குப்பிறகு கெரன்ஸ்சியின் அரசு கலைக்கப்பட்டு லெனின் அப்பதவியில் அமர்ந்தார்.

1952ஆம் ஆண்டில், 19ஆம் கட்சிக் கூட்டத்தில் ஸ்டாலினின் பரிந்துரைப்படி, போல்செவிக் கட்சி சோவியத் ஒன்றியத்தின் கம்யூனிசக் கட்சி எனப்பெயர் மாற்றம் செய்யப்பட்டது.

## சான்றுகள்

பகுப்பு:சோவியத் ஒன்றியம்
மல்லி மஸ்தான் பாபு

**மஸ்தான் பாபு மல்லி ** (Malli mastan babu, 1974 - 2015),  ஆந்திர மாநிலம்,  நெல்லூர் மாவட்டத்தைச் சேர்ந்தவர். உலகின் முன்னணி மலையேறும் வீரரான இவர், கரக்பூர் ஐஐடி மற்றும் கொல்கத்தா ஐஐஎம் ஆகிய கல்வி நிறுவனங்களில் பயின்றவர்.
 
2006ஆம் ஆண்டில், 19 சனவரி முதல் 10 சூலை முடிய,  172 நாட்களில் எவரெஸ்ட் சிகரம் உட்பட உலகின் 7 கண்டங்களில் உள்ள மிக உயரமான 7 சிகரங்களின் மீது வேகமாக மலை ஏறியவர் என்ற சாதனையை நிகழ்த்தியவர் அண்டார்டிகாவில் உள்ள *[[வின்சன் மாசிப்]]* சிகரத்தின் மீது ஏறிய முதல் இந்தியர் என்ற பெருமை பெற்றவர்.

## ஏழு சிகரங்கள்
2006ஆம் ஆண்டில், 172 நாட்களில் உலகின் ஏழு கண்டங்களில் உள்ள ஏழு கொடுமுடிகளைத் தொட்டவர் என்ற உலக சாதனை படைத்தவர் மல்லி மஸ்தான் பாபு.

## இறுதி மலை ஏற்றம்
இறுதியாக மல்லி மஸ்தான் பாபு, தென் அமெரிக்காவின்,  ஆண்டிஸ் மலை ஏற்றத்தின் போது,  மார்ச் 24, 2015 அன்று மலையேற்றக் குழுவிலிருந்து காணாமல் போனார்.  அவரது நண்பர்களும் நலம் விரும்பிகளும் மேற்கொண்ட முயற்சியால்,  11 நாட்களுக்குப்பின் ஏப்ரல் 4, 2015 அன்று அவர் இறந்து போனது கண்டுபிடிக்கப்பட்டு  அச்செய்தி இந்திய வெளியுறவுத்துறை அமைச்சகத்தினாலும் உறுதி செய்யப்பட்டது.

## இதனையும் காண்க
* ஏழு கொடுமுடிகள்
* குலாம் ரசூல் கல்வான்
* டஷி நுங்ஷி மாலிக்
* மாலவத் பூர்ணா
* ஏழு கொடுமுடிகள்
* குலாம் ரசூல் கல்வான்
* டஷி நுங்ஷி மாலிக்
* மாலவத் பூர்ணா
## மேற்கோள்கள்


## வெளி இணைப்புகள்
*மல்லி மஸ்தான் பாபுவின் இணையதளம்
* மலையேற்ற வீரர் மஸ்தான் பாபு மரணம் 
* மலையேற்ற வீரர் மல்லி மஸ்தான் பாபுவின் உடல் முழு அரசு மரியாதையுடன் இன்று அடக்கம் செய்யப்பட்டது 
* malli mastan interveiw part 1

பகுப்பு:எவரெஸ்ட் மலையேறியோர்
பகுப்பு:1974 பிறப்புகள்
பகுப்பு:2015 இறப்புகள்
பகுப்பு:மலையேற்றம்
பகுப்பு:நெல்லூர் மாவட்ட நபர்கள்
பகுப்பு:இந்திய மலையேற்ற வீரர்கள்
ஆன்மிக உளவியல்

**ஆன்மிக உளவியல்** (*Parapsychology*) இயல்பு கடந்த, உள (ஆன்மீக) இயல் நிகழ்வுகள் விசாரனை கருத்து பற்றிய கற்றல்சார் துறையாகும். தொலை நுண்ணுணர்வு, முன்னறிவு, மனக்கண் தொலைக்காட்சி, தொலைவிலுள்ள பொருள்களைத் தொடாமல் நகர்த்தல், மரணத்திற்குக்கிட்டிய அனுபவம், மறுபிறப்பு,  அவியுரு அனுபவம் மற்றும் பிற இயல்பு கடந்த விடயம் பற்றி ஆன்மிக உளவியலாளர்கள் ஆராய்கிறார்ககள்.

ஆன்மிக உளவியல் ஆய்வுகள் தனியார் அன்பளிப்புக்களின் பண உதவியினால் சில வேறு நாடுகாளின் தனியார் அமைப்புக்களால் பெரிய அளவில் நடத்தப்படுகின்றன.

## உசாத்துணை
முன்னறிவு

**முன்னறிவு** அல்லது **முன்னுணர்வு** (*Precognition*; இலத்தீன் சொல் *præ-* எனும் சொல்லின் பொருள் "முன்" மற்றும் *அறிவு*, "அறிவைப் பெறுதல்") மேலும் **எதிர்காலப் பார்வை** மற்றும் **இரண்டாம் பார்வை** என்பது எதிர்கால நிகழ்வுகளை பார்க்கக்கூடிய ஓர் ஆன்மீகத் தொடர்புபட்ட திறன் ஆகும்.

புலன் புறத்தெரிவின் ஏனைய வடிவங்களின்படி, முன்னறிவை உண்மையான திறமையாக எவரும் கொண்டிருந்ததற்கான எவ்வித சான்றும் இல்லை. ஆயினும், இவ்விடயம் திரைப்படங்கள், நூல்கள் மற்றும் ஆன்மிக உளவியல் சமூகத்தில் உரையாடல்களில் இப்போதும் இடம்பெறுகிறது.

புலன் புறத்தெரிவின் அறிவியல் விசாரனை வரைவிலக்கணம் சிக்கல்லானதும் அதன் தோற்றப்பாடு அறிவியல் கொள்கைகளை உருவாக்குவதற்கு எதிராகச் செல்கிறது. குறிப்பாக முன்னறிவானது கொள்கை மீறக்கூடியதும் அதன் காரணத்திற்கு முன்பே விளைவு ஏற்படாது விளங்குகிறது.

## உசாத்துணை

பகுப்பு:ஆன்மிக உளவியல்
நிலவு மறைப்பு நாற்தொடர்

வானியலில் முழு நிலவு மறைப்பு, ஒன்றை அடுத்து ஒன்றாக, நான்கு தொடராக  நிகழும் தோற்றப்பாடு **நிலவு மறைப்பு நாற்தொடர்** (*tetrad*) எனப்படும். இது அடுத்தடுத்த இரு ஆண்டுகளில் ஆறு மாத இடைவெளிகளில் இடம்பெறும்.

## நிலவு மறைப்பு நாற்தொடர் நிகழ்வுப் பட்டியல்
### 1949-2000

### 2001-2051

## மேற்கோள்கள்

பகுப்பு:நிலவு மறைப்புகள்
மாற்றுச்சொல்

மொழியியல் மற்றும் சொற்பிறப்பியலில் **மாற்றுச்சொல்** *(suppletion)* என்பது பாரம்பரியமாக புரிந்துகொள்ளப்பட்ட சில சொற்கள் வடிவால் எத்தகைய தொடர்பும் இல்லாத இருவேறு  இணைச்சொற்களாக இருக்கும். ஆனால் அவை சுட்டும் பொருளால் இணைந்திருக்கும் நிலையைக் கொண்டுள்ளன. மொழியியலார் இத்தகைய சொல்லை மாற்றுச்சொல் என்கிறார்கள். புதியதாக ஒரு மொழியை கற்றுக்கொள்ள முற்படும் ஒருவருக்கு மாற்றுச்சொல் அறிமுகமாகும்போது அவருக்குள் குழப்பம் உண்டாகி அந்த மாற்றுச் சொல்லை வழக்கத்திற்கு மாறான சொல், முற்றிலும் வேறுபட்டசொல் என்றே கருதுவார். வேர்ச்சொல்லில் இருந்து புதுச்சொற்கள் கிளைத்து உருவாகும் என்ற புரிதலுடன் மொழி கற்றுக் கொண்டிருக்கும் அவருக்கு மாற்றுச்சொல் என்ற புதுஅறிமுகமும் பயன்பாடும் சிக்கலை உண்டாக்கும். இத்தகைய சந்தர்ப்பங்களில் ஒரு மொழியில் மிகவும் பொதுவாக பயன்படுத்தப்படும் மாற்றுச்சொற்கள் பாரபட்சமற்ற முறையில் தடை செய்யப்படுகின்றன.

## மாற்றுச்சொல் மாறுபாடுகள்

பரவலான புழக்கத்தினால் பெறப்பட்ட சொல்  வடிவங்களை அடிப்படைச் சொல்லில் இருந்து இவ்வாறு பெறப்பட்டதென எளிய விதிகள் மூலம் உய்த்தறிய முயற்சிப்பது ஒர் ஒழுங்கற்ற முன்னுதாரணம் ஆகும்.   உதாரணமாக சிறிதளவு ஆங்கிலம் கற்றுக்கொண்டுள்ள ஒருவரால் பெண் (girl) என்ற ஒருமை சொல்லுக்கு நிகரான பன்மைச் சொல் பெண்கள் (girls) என்று உய்த்தறிய முடியும். ஆனால் ஆண் (man) என்ற ஆங்கில ஒருமைச் சொல்லுக்குரிய பன்மையான ஆண்கள் (men) என்ற சொல்லை உய்த்தறிய இயலாது. மொழியைக் கற்பவர்கள் பெரும்பாலும் இத்தகைய மாற்றுச்சொற்களை மிகவும் ஆழ்ந்து கற்றுக்கொள்ள வேண்டியது அவசியமாகிறது. கற்றபின்னர், ஏற்றத்தாழ்வுடன் பேசும் பேச்சின் எந்தப் பகுதியிலும் அவர்களால் இத்தகைய மாற்றுச்சொற்களை பயன்படுத்த முடியும். முதல் மொழி கையகப்படுத்தல் ஆய்வுகள், மொழியியல்உளவியல்,  மொழி கற்பித்தல் கோட்பாடு ஆகிய துறைகள் பல்வேறு மரபியல் காரணங்களுக்காக இத்தகையச் சொற்களை மாற்றுச்சொற்கள் என்ற அளவில் நினைவில் கொண்டால் போதும் என்கின்றன. அதேநேரத்தில் வரலாற்று மொழியியல் ஆய்வுகள் இத்தகைய மாற்றுச்சொற்கள் எவ்வாறு தோன்றி வேறுபட்டிருக்கலாம் என்பதை விளக்க முற்படுகின்றன.

மொழியின் வரலாறு மற்றும் அவற்றின் ஒற்றுமைத் தன்மையை ஆராயும் அறிவியல் துறை முன்னேற்றங்கள் (man:men) போன்றவற்றின் ஒரு சொல் வடிவம் மாறியதற்கான காரணங்களை விளக்குகின்றன. நடப்பு சொல் வடிவங்கள் வரலாற்றுக்கு முந்தைய காலத்தில் வழக்கமான பயன்பாட்டில் இருந்த சொற்களாக இருந்திருக்கலாம். மனிதர்களில் இருந்து மாக்களை வேறுபடுத்தி அறிவதற்காக வரலாற்று மொழியியலாளர்களால் உருவாக்கப்பட்டதே மாற்றுச்சொல் என்பதாக மொழியியலாளர்கள் நம்புகின்றனர்.

## உதாரணங்கள்

ஆங்கிலத்தில் good என்ற சொல் நிகழ்காலத்திற்கு உரியது ஆகும். Better என்ற சொல் இறந்த காலத்திற்கு உரியது ஆகும். வடிவத்தால் இரண்டு சொற்களும் தொடர்பில்லாத இருவேறு சொற்கள் போலக் காணப்படுகின்றன. அடி, பின்னொட்டு என்று எப்படிப் பிரித்துப் பார்த்தாலும் இரு சொற்களுக்கிடையே ஒரு தொடர்பும் காணப்படவில்லை. இதுவே மாற்றுச் சொல்லாகும். இங்ஙனமே go, went போன்ற சொற்களையும் உதாரணமாகக் கூறலாம்.

## மேற்கோள்கள்

## வெளிப்புற இணைப்புகள்

*Surrey Suppletion Database – examples of suppletion in different languages

பகுப்பு:மொழியியல்
பகுப்பு:இலக்கணம்
நீதி இலக்கியம்

**நீதி இலக்கியம்** அல்லது **சங்க மருவிய கால இலக்கியம்** என்பது சங்க காலத்திற்கு பின்னர் தமிழில் தோன்றிய இலக்கியங்களைக் குறிக்கும். பொ.ஊ. 3-ஆம் நூற்றாண்டு முதல் 6-ஆம் நூற்றாண்டு வரை அறம் வலியுறுத்தும் நீதி நூல்கள் பல்கிப் பெருகின. சங்க காலத்திற்குப் பின்னர் தமிழகத்தில் களப்பிரர்கள் ஆட்சி ஏற்பட்டு, தமிழில் புது இலக்கியங்கள் தோன்றாவண்ணம் தடையான சூழல் நிலவியதாகக் கருதப்படுகிறது. இக்காரணத்தால் களப்பிரர் காலம் தமிழ் இலக்கிய வரலாற்றில் **இருண்ட காலம்** என்று கருதப்படுகிறது. இக்காலத்தில் சங்க காலத்தில் போற்றப்பட்ட காதலும் வீரமும், பின் தள்ளப்பட்டு, அறமும், நீதியும் பெரிதும் போற்றப்பட்டன.

பதினெண்கீழ்கணக்கு நூல்கள் என்று தொகுக்கப்பட்டுள்ளவையே நீதி இலக்கிய நூல்கள் என்று கருதப்படுகிறது. திருக்குறள், நாலடியார், நான்மணிக்கடிகை முதலியவை இத்தொகுப்பில் அடங்கும்.

## நீதி இலக்கியங்களின் பட்டியல்
# நாலடியார்
# நான்மணிக்கடிகை
# இன்னா நாற்பது
# இனியவை நாற்பது
# திருக்குறள்
# திரிகடுகம்
# ஆசாரக்கோவை
# பழமொழி நானூறு
# சிறுபஞ்சமூலம்
# ஏலாதி
# முதுமொழிக்காஞ்சி

## மேற்கோள்கள்


பகுப்பு:தமிழ் இலக்கியம்
பகுப்பு:சங்க இலக்கியம்
நியூயார்க் நவீனக்கலை அருங்காட்சியகம்

**நியூயார்க் நவீனக்கலை அருங்காட்சியகம்** *( Museum of Modern Art )* **(MoMA)** என்பது உலகளவில் மிகவும் நவீன கலை ஆக்கங்களைக் கொண்டிருக்கின்ற அருங்காட்சியகம் ஆகும். இது ஐக்கிய அமெரிக்காவின் நியூயார்க் நகரத்தின் 53ஆவது தெரு மான்காட்டன் கட்டடத்தில் இயங்கிவருகிறது. நவீன மற்றும் சமகாலக் கலை கண்ணோட்டத்தை  இந்த அருங்காட்சியகத்தில் உள்ள சேகரிப்புகள் வழங்குகின்றன. கட்டிடக்கலை  மற்றும் கலை வடிவமைப்பு முறைகள்  வரைகலை வண்ணம் தீட்டுதல்,சிற்பம், புகைப்படம் எடுத்தல்,  அச்சிட்ட சித்திரப் புத்தகங்கள் மற்றும் கலைஞர்களின் புத்தகங்கள், திரைப்படம் மற்றும் மின்னணு ஊடகங்கள் உட்பட ஏராளாமான படைப்புகள் இங்கு காணக்கிடைக்கின்றன.

## நவீனக்கலை வடிவங்கள்

கலை என்பது ஓவியம்,சிற்பம் என்பதை எல்லாம் கடந்து அறிவியல் தொழில்நுட்பங்களைப் பயன்படுத்தி, ஒரு சட்டகத்துள் அடக்காமல் ஒளி, ஒலி காட்சிகளையும் அசைவுரு படிமங்களையும் உருவாக்கி, வெளிப்படுத்துகின்ற தன்மை இங்கு மிகுதியாக இருக்கின்றது.   
இன்சலேசன் என்கிற பல்வேறு பொருட்களைக் கொண்டு உருவாக்குகின்ற கலைவடிவம் மிகுதியாக உள்ளது. எடுத்துக்காட்டாக 50க்கும் மேற்பட்ட சுவர் கடிகாரங்களை சுமார் 30அடி உயரமும், 40அடி அகலமும் உள்ள சுவரில் நேர்த்தியாக மாட்டப்பட்டுள்ளது போன்றும்,  இருபது தொலைக்காட்சிப் பெட்டிகள் ஒன்றன்பின் ஒன்றாக ஐந்து வரிசையில் அடுக்கி ஒவ்வொரு தொலைக்காட்சியிலும் படிமங்களைத் தோன்ற வைத்து பார்வையாளர்களுக்கு வித்தியாசமான உணர்வைத் தோன்றவைத்தல், தேனீர் கடையில் இருக்கின்ற அத்தனைப் பொருட்களையும் கொண்டு ஒருபடைப்பு, இப்படி நீள்கிறது. 

இப்படி பல்வேறு வகையான வெளிப்பாடுகள் இருந்தாளும் நிறங்களையும், கோடுகளையும் பயன்படுத்தி கித்தானில் வரையப்பட்ட ஓவியங்களும் உள்ளன.

### தேர்ந்தெடுக்கப்பட்ட தொகுப்புகள்


File:Le Grand Baigneur, par Paul Cézanne, Yorck.jpg|,  
File:VanGogh-starry night ballance1.jpg|, , 1889
File:Van Gogh The Olive Trees..jpg|, *[[Olive Trees (Van Gogh series)|in the Background]]*, 1889
File:Paul Gauguin - Te aa no areois - Google Art Project.jpg|,  , 1892
File:Henri Rousseau 010.jpg|,  , 1897
File:Henri Rousseau 005.jpg|, , 1910
File:Kazimir Malevich - 'Suprematist Composition- White on White', oil on canvas, 1918, Museum of Modern Art.jpg|,  , 1918


### Notes

பகுப்பு:அமெரிக்க அருங்காட்சியகங்கள்
திஹாங்-திபாங் உயிர்க்கோளக் காப்பகம்

**திஹாங்-திபாங் உயிர்க்கோளக் காப்பகம்** (Dihang-Dibangbiosphere reserve) யுனெஸ்கோவால் உருவாக்கப்பட்ட மனிதனும் உயிர்க்கோளமும் (Man and the Biosphere Programme) என்ற திட்டத்தின் கீழ் 1998 ஆம் ஆண்டு அறிவிக்கப்பட்ட உயிர்க்கோளக் காப்பகமாகும்.  மௌலிங் தேசியப் பூங்கா, திபாங்க் வனவிலங்கு சரணாலயம் ஆகியவற்றை உள்ளடக்கியதாகும்.அருணாச்சலப் பிரதேசத்தில் 5112 ச.கி.மீட்டரில் பரவியுள்ள இக்காப்பகத்தில்  மைய  மண்டலப் பகுதி 4095 ச கி. மீ மற்றும் தாங்கல் மண்டலமாக 1017 சதுர கி.மீ  வரை உள்ளது.திபாங்க் பள்ளத்தாக்கு, மேல் சையாங் மற்றும் மேற்கு சயாங் வரை கிழக்கு இமயமலை மற்றும் மிஷ்மி மலைத்தொடர்களை உள்ளடக்கியதாகும். கடல் மட்டத்திலிருந்து இக்காப்பகம்  கடல் மட்டத்திலிருந்து 5000 மீ உயரத்தில் உள்ளது. திஹாங்-திபாங்  மலைத்தொடர் முதல் கோர்ஜெஸ் ஆறுவரை வெப்பமண்டல பசுமை மாறாக் காடுகளும் மிதவெப்பமணடலம், ஆல்பைன் மற்றும் நிரந்தரப் பனி சூழ்ந்த பகுதிகளும் காணப்படுகின்றன.

## தாவரங்கள்
உலகின் மிகப்பெரிய பல்லுயிர் வளப்பகுதியாக விளங்கும் இக்காப்பகத்தில் 1500 பூக்கும் தாவர வகைகள் கண்டறியப்பட்டுள்ளன. சயாத்தியா, லிவிஸ்டோனா மற்றும் கோப்டிஸ் போன்ற அரிய மற்றும் அழிந்து வரும் தருவாயிலுள்ள தாவர இனங்கள் மிகுந்து காணப்படும் இக்காப்பகத்தில் 8க்கும் மேற்பட்ட வன வகைகள் உள்ளன.

## விலங்குகள்
கிழக்கு இமயமலைக்கே உரித்தான பல வகை உயிரினங்கள் இக்காப்பகத்தில் காணப்படுகின்றன. மேலும் உலகின் அதிக அழிவாய்ப்புள்ள உயிரினங்கள் இங்குள்ளன. வண்ணத்துப்பூச்சிகள் மற்றும் அந்திப்பூச்சிகள் உட்பட 45 வகையான பூச்சியினங்களும் 195 வகையான பறவையினங்களும் இங்கு கண்டறியப்பட்டுள்ளன.  இரண்டு வகையான பறக்கும் அணில்கள்  இப்பகுதிக்கே உரித்தான ஒரு உயிரினமாக தற்போது கண்டறியப்பட்டுள்ளது. சிறுத்தை, பனிச்சிறுத்தை, பொன்பூனை, காட்டுப்பூனை மற்றும் சிறுத்தை பூனை போன்ற பாலூட்டிகள் காணப்படுகின்றன. 1991இல் 4149 கி.மீ2 பரப்பளவு உள்ள மேல் திபாங்க் பள்ளத்தாக்கு பகுதி வனவிலங்கு சரணாலயமாக அறிவிக்கப்பட்டது.
## பழங்குடியினர்
மிகப்பெரிய பரப்பளவில் பரவியுள்ள இக்காப்ப்பகம் உலகில் மிகக் குறைந்த மக்கள் வாழுமிடமாகும். இங்கு சுமார் 10,000 மக்கள் மட்டுமே வாழ்கின்றனர். பாரிஸ், படாமா, பாங்கி, சிமோங், கர்கோ, ஆசிங், டங்கம், கோம்கர், மில்லங், டால்பிங், மெம்பா, காம்பா, ஆதிமிஷ்மி போன்ற ஆதி, புத்த மற்றும் மிஷ்மி பழங்குடி மக்கள் மிகுந்து வாழும் இக்காப்பகம் காடுகள் மிகுந்து காணப்படுகிறது.

## மேற்கோள்கள்


## வெளியிணைப்புகள்
*  சுற்றுச்சூழல் மற்றும் வனத்துறை,அருணாசலப் பிரதேசம் 
* Biosphere Reserve In Arunachal Pradesh

பகுப்பு:இந்தியாவின் உயிர்க்கோளக் காப்பகம்
அரண்மனைப் பொருளாதாரம்

**அரண்மனைப் பொருளாதாரம்** (palace economy) அல்லது **மறுபகிர்வுப் பொருளாதாரம்** (redistribution economy) என்பது, ஒரு பொருளாதார ஒழுங்கமைப்பு முறை ஆகும். இதில் பெருமளவு செல்வம் மையப்படுத்திய நிர்வாகத்தின் ஊடாக, அதாவது அரண்மனை ஊடாகச் சென்று மீண்டும் மக்களுக்கு மறுபகிர்வு செய்யப்படுகிறது. இம்முறையின் கீழ், மக்களுக்கு ஓரளவு சொந்த வருமானம் அனுமதிக்கப்பட்ட போதிலும், பொருளாதாரம், அரண்மனையினால் மீள்பகிர்வு செய்யப்படும் செல்வத்திலேயே பெரிதும் தங்கியுள்ளது.

மறுபகிர்வுக் கருத்துரு, அரண்மனையைக் குறிக்கும் பெரிய வீடு எனப் பொருள்படும் "பாரோ" என்னும் கருத்துருவின் அளவுக்காவது பழமையானது. பிற்காலத்தில் புதிய ஏற்பாடு, மக்கள் தங்களிடம் இருப்பதைத் தமது சமய முதல்வரிடம் கொடுத்துவிட்டுத் தாம் வாழ்வதற்குத் தேவையானதை மீளப் பெற்றுக்கொள்ளும் தொடக்க கிறித்தவ சமுதாயம் பற்றிக் குறிப்பிடுகிறது. இங்கே அரண்மனை எதுவும் இல்லாவிட்டாலும், கருத்துரு அளவில் ஒரே மாதிரியானவையே.

## குறிப்புகள்

பகுப்பு:பொருளியல் முறைமைகள்
பகுப்பு:பொருளியல் வரலாறு
பகுப்பு:பொருளாதார முறைமைகள்
தெருமூடிமடம்

**தெருமூடிமடம்** நீண்ட தூரப் பயணம் செய்வோர் தங்கி இளைப்பாறிச் செல்வதற்காகவும், வண்டியில் மாடுகளை அவிழ்ந்து தண்ணீர் குடிக்க விடுவதற்காகவும் முன்னைய காலத்தில் தெருவை மூடிக் கட்டப்பட்ட ஒரு திறந்த இளைப்பாறு மடம் ஆகும். இதற்கு இணைவாக கிணறும் தனிக்கல்லில் பொழியப்பட்ட கற்றொட்டியும் இம்மண்டபத்தின் அருகில் அமைக்கப்பட்டிருக்கும். இத்தகைய அமைப்புகள் பெரும்பாலும் கோவில்களின் அருகாமையில் அமைக்கப்படுவது வழமை. இது தமிழர் பாரம்பரியங்களில் ஒன்று எனவும் கருதப்படுகிறது. மடத்தை ஒரே கூரை மூடியிருப்பதாலேயே இது தெருமூடிமடம் என அழைக்கப்படுகிறது. 

## நிரந்தர தெருமூடிமடம்
நிரந்தரத் தெருமூடிமடங்கள் தூண்களுடன், ஓடுகளால் வேயப்பட்டு, பொழிகற்களாலான திண்ணைகள் அமைக்கப்பட்டு நிரந்தரமாகவே இருப்பவை. 

## தற்காலிக தெருமூடிமடம்
தற்காலிக தெருமூடிமடங்கள் திருவிழாக்காலங்களில் உற்சவம் முடியும் வரை தற்காலிகமாக அமைக்கப்படுகின்றன. இவை ஓலைகளால் வேயப்பட்ட தெருமூடிமடங்களாக இருக்கும்.

## இலங்கையின் பருத்தித்துறையில் தெருமூடிமடம்
பருத்தித்துறை நகரப் பகுதியில், தும்பளைக்குப் போகும் வீதியில், சிவன்கோவிலுக்கு முன்பாக ஒரு நிரந்தரத் தெருமூடிமடம் உள்ளது. தெருவின் இரு பக்கங்களிலும் மட்டத்தில் உயர்ந்த திண்ணைகள் கட்டப்பட்டுள்ளன. இத் தெரு மூடி மடம் 150 வருடங்கள் பழைமை வாய்ந்தது. இதன் கட்டடக்கலை திராவிடக்கலைப்பாணியில் அமைந்துள்ளது. வெண்வைரச் சுண்ணக்கல்லினால் உருவாக்கப்பட்ட தூண்கள், அதன் கபோதங்கள் மற்றும் தளம் ஆகியவை சிறந்த கலை வேலைப்பாடுகளைக் கொண்டிருக்கின்றன. இங்கு 16 தூண்கள் காணப்படுகின்றன. இவற்றுள் ஆறு தூண்களில் தமிழ் வரிவடிவில் சாசனங்கள் பொறிக்கப்பட்டிருக்கின்றன.

## மேற்கோள்கள்

## வெளி இணைப்புகள்
* தெருமூடிமடம்
* http://valvaialaiyosai.blogspot.de/2013/06/blog-post_1898.html
* தமிழர் பண்பாட்டின் வேர்களான ஆவுரஞ்சி கற்கள், சுமைதாங்கிகள், சங்கடப்படலைகள், தெருமூடிமடம்...

பகுப்பு:மடங்கள்